פיוס האחד עשר

האפיפיור פיוס האחד-עשר (בלטינית: Pius XI; באיטלקית: Pio XI; 31 במאי 1857 – 10 בפברואר 1939) נולד בשם אמברוג'יו דמיאנו אקילה ראטי (Ambrogio Damiano Achille Ratti), היה האפיפיור מ-1922 ועד מותו ב-1939. ראטי שירת כנציג האפיפיור (נונציו) בפולין אחרי מלחמת העולם הראשונה, וכארכיבישוף מילאנו ב-1921. הוא נבחר לכהונת האפיפיור בהצבעה הארוכה ביותר במאה ה-20, שכללה 14 סיבובים.

עם בחירתו, חידש פיוס האחד עשר את מנהג התפילה הפומבית ממרפסת הוותיקן שהופסקה עם קיצה של מדינת האפיפיור ב-1870. פיוס האחד-עשר לא ראה עצמו כמחויב לשיטת שלטון אחת, וטען כי הכנסייה מסכימה לכל שיטה שתאפשר חופש מצפון לנוצרים. הוא תמך בפעילות מסיונרית קתולית באפריקה ובאסיה.

בשמו של פיוס האחד-עשר נחתמו ההסכמים הלטרניים עם איטליה אשר הקימו את מדינת הוותיקן, קבעו את הנצרות הקתולית כדתה הרשמית של איטליה, והעניקו לכנסייה את המנדט על נושא הנישואים באיטליה. הסכם עם גרמניה הנאצית הכיר במעמד הכנסייה ובאוטונומיה שלה, ובמהלכו כפה האפיפיור על המפלגה הקתולית הגרמנית להתפרק.

ראו גם
 היסטוריה של קריית הוותיקן
 ההסכמים הלטרניים
 Mit brennender Sorge

קישורים חיצוניים

 פיוס האחד-עשר באתר קריית הוותיקן
 
 
 

הארכיבישופים של מילאנו
נונציו (שגרירים אפיפיוריים)
אפיפיורים איטלקים
ספרנים ומידענים
אישים הקבורים בבזיליקת פטרוס הקדוש
שגרירים בפולין

אפיפיורים במאה ה-20
איטלקים שנולדו ב-1857
איטלקים שנפטרו ב-1939